
LIETUVOS RESPUBLIKOS SEIMO
BIUDŽETO IR FINANSŲ KOMITETAS

PAGRINDINIO KOMITETO PAPILDOMA IŠVADA 
DĖL GAUTŲ NAUJŲ PASTABŲ IR PASIŪLYMŲ DĖL LIETUVOS RESPUBLIKOS ŽEMĖS MOKESČIO ĮSTATYMO NR. I-2675 2, 6, 8, 9, 10, 11 IR 13 STRAIPSNIŲ PAKEITIMO
ĮSTATYMO PROJEKTO NR. XIVP-3011(2)

2024-04-24 Nr. 109-P-14
Vilnius

1. Komiteto posėdyje dalyvavo: Biudžeto ir finansų komiteto nariai: Valius Ąžuolas, Algirdas Butkevičius, Antanas Čepononis, Andrius Bagdonas (pavaduojantis Simoną Gentvilą),  Mindaugas Lingė, Liudas Jonaitis, Matas Maldeikis, Andrius Palionis, Juozas Varžgalys.
Biudžeto ir finansų komiteto biuras: patarėjai Alina Brazdilienė, Agnė Narščiuvienė, Dalia Mudėnienė, Audronė Čekanavičienė, Mindaugas Pečiulis, padėjėja Jolanta Matiliauskienė.
2. Seimo kanceliarijos Teisės departamento išvados ir kitų ekspertų pasiūlymai:

	1.
	Seimo kanceliarijos Teisės departamentas, 2024 m. sausio 18 d.
	3
8
	
	
	
	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas.
1.    Tikslintinas projekto 3 straipsniu keičiamo įstatymo 8 straipsnio 2 dalies 3 punkto paskutinis sakinys, atsižvelgiant į tai, kad  šiuo metu galiojančiame Lietuvos Respublikos mokslo ir studijų įstatyme dieninės studijų formos nėra numatyta (numatytos 2 studijų formos: nuolatinės studijos ir ištęstinės studijos). Be to, atsižvelgiant į šiame straipsnyje siūlomus pakeitimus, jo nuostatos turėtų įsigalioti anksčiau nei visas įstatymas, todėl turėtų būti patikslintinas projekto 8 straipsnis.
	Pritarti.
	Tikslinti projekto 3 straipsniu keičiamo įstatymo 8 straipsnio 2 dalies 3 punktą ir jį išdėstyti taip:
„3) fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų dalyvumo lygis arba kurie yra sukakę senatvės pensijos amžių ar yra nepilnamečiai, priklausančio žemės sklypo plotas, neviršijantis savivaldybių tarybų iki einamojo mokestinio laikotarpio rugsėjo 1 dienos nustatyto neapmokestinamojo žemės sklypo dydžio. Fiziniam asmeniui nuosavybės teise priklausantys keli žemės sklypai, esantys tos pačios savivaldybės teritorijos vietovėse (vietovėje), kurioms (kuriai) nustatytas vienodas neapmokestinamasis žemės sklypo dydis, šiuo atveju laikomi vienu žemės sklypu. Jeigu fizinis asmuo turi teisę į mokesčio lengvatą ir turi ne vieną žemės sklypą, taikoma didžiausia lengvata vienam žemės sklypui. Taikant šią nuostatą, šeima laikomi sutuoktiniai, asmenys, vieni auginantys vaikus (įvaikius), ir su jais gyvenantys jų vaikai (įvaikiai, posūniai, podukros), iki jiems sukaks 18 metų, o prie darbingų asmenų nepriskiriami mokyklų mokiniai ir aukštųjų mokyklų studentai, studijuojantys pagal dieninės ir nuolatinės ir ištęstinės studijų formų programas;“

Tikslinti projekto 8 straipsnį ir jį išdėstyti taip:
„8 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio įstatymo 3 straipsnį ir šio straipsnio 2 dalį, įsigalioja 2025 2026 m. gegužės 1 d.
1. Lietuvos Respublikos Vyriausybė iki 2025 2026 m. sausio 31 d. priima šio įstatymo įgyvendinamuosius teisės aktus.“

Balsavimo rezultatai: pritarta bendru sutarimu.


	2.
	Seimo kanceliarijos Teisės departamentas, 2024 m. sausio 18 d.
	5
	
	
	
	2.    Tikslintina projekto 5 straipsnio pakeitimo esmė, atsižvelgiant į tai, kad šiame straipsnyje dėstomas visas 10 straipsnis, bet ne 10 straipsnio 1 dalis.
	Pritarti.
	 Tikslinti projekto 5 straipsnį ir jį išdėstyti taip:
„5 straipsnis. 10 straipsnio pakeitimas
[bookmark: _GoBack]Pakeisti 10 straipsnį straipsnio 1 dalį ir jį ją išdėstyti taip:“

Balsavimo rezultatai: pritarta bendru sutarimu.



3. Subjektų, turinčių įstatymų leidybos iniciatyvos teisę, pasiūlymai: Negauta.


Komiteto pirmininkas 												Mindaugas Lingė











Biudžeto ir finansų komiteto biuro patarėja Agnė Narščiuvienė

